杨宽 (南北朝)
参考资料

↑  《周书·卷二十二·列传第十四》：杨宽字景仁，弘农华阴人也。祖恩，魏镇远将军、河间内史。父钧，博学彊识，举秀才，拜大理平，转廷尉正。累迁，历洛阳令、左中郎将（军）、华州大中正、河南尹、廷尉卿、安北将军、七兵尚书、北道大行台、恒州刺史、怀朔镇将（军），卒于镇。赠侍中、司空公，追封临贞县伯，谥曰恭。
↑  《周书·卷二十二·列传第十四》：宽少有大志，每与诸儿童游处，必择高大之物而坐之，见者咸异焉。及长，颇解属文，尤尚武艺。弱冠，除奉朝请。属钧出镇恒州，请从展效，乃改授将军、高阙戍主。时茹茹既乱，其主阿那瑰来奔，魏帝遣使纳之，诏钧率兵卫送。宽亦从，以功拜行台郎中。时北边贼攻围镇城，钧卒，城民等推宽守御。寻而城陷，宽乃北走茹茹。后讨镇贼，破之，宽始得还朝。
↑  《北史·卷四十一·列传第二十九》：宽字蒙仁，俭弟也。少有大志，每与诸儿童游处，必择高大之物坐之，见者咸异焉。及长，颇解属文，尤尚武艺。弱冠，除奉朝请。父钧出镇恒州，请随从展效，乃授高阙戍主。既而蠕蠕乱，其主阿那瑰奔魏，魏帝诏钧卫送，宽亦从行。时北边贼起，攻围镇城。钧卒，城人等推宽守御。寻而城陷，宽乃北走蠕蠕，后讨六镇贼破，宽始得还朝。
↑  《周书校勘记·卷二十二·列传第十四·一一》：欲启宽为左右丞　北史本传无“右”字，疑此“右”字衍。
↑  《北史·卷四十一·列传第二十九》：广阳王深与宽素相昵，深犯法得罪，宽被逮捕，孝庄时为侍中，与宽有旧，藏之于宅，遇赦得免。除宗正丞。北海王颢少相器重，时为大行台北征葛荣，欲启宽为左丞。宽辞以孝庄厚恩未报，义不见利而动。颢未之许，颢妹婿李神轨谓颢曰：“匹夫犹不可夺志，况义士乎。”乃止。
↑  《周书·卷二十二·列传第十四》：魏广阳王深与宽素相委昵，深犯法得罪，宽被逮捕。魏孝庄时为侍中，与宽有旧，藏之于宅，遇赦得免。除宗正丞。北海王颢少相器重，时为大行台，北征葛荣，欲启宽为左右丞，与参谋议。宽辞以孝庄厚恩未报，义不见利而动。颢未之许。颢妹婿李神轨谓颢曰：“杨宽义士也，匹夫犹不可夺志，况义士乎。王今彊之以行，亦恐不为人用。”颢乃止。孝庄践阼，拜通直散骑侍郎，领河南尹丞，行洛阳令。
1 2 3  《北史·卷四十一·列传第二十九》：孝庄践阼，累迁洛阳令，以都督从太宰、上党王元天穆讨平邢杲。师未还，属元颢入洛，庄帝出居河内，天穆惧，集诸将谋之。宽劝天穆径取成皋，会兵伊、洛。天穆然之，乃趣成皋，令宽与尔朱兆为后拒。寻以众议不同，乃回赴石济。宽夜行失道，遂后期，诸将咸言宽少与北海周旋，今不来矣。天穆答曰：“杨宽非轻去就者也，吾当为诸君明之。”言讫，候骑白宽至。天穆抚髀而笑曰：“吾固知其必来。”遽出帐迎，握其手曰：“是所望也。”与天穆俱谒孝庄于太行。仍为都督，从平河内，进围北中。时梁陈庆之为颢勒兵守北门，天穆驻马围外，遣宽至城下说庆之，不答，久之乃曰：“贤兄抚军在，颇欲相见不？”宽答：“仆兄既力屈凶威，迹沦逆党，人臣之理，何烦相见。”天穆闻之，自此弥敬。
↑  《周书校勘记·卷二十二·列传第十四·一二》：尔朱能　北史本传、御览卷三０二“能”作“兆”。按“尔朱能”不见其他纪载，疑“能”为“兆”之讹。
↑  《周书·卷二十二·列传第十四》：邢杲反，宽以都督从太宰、上党王元天穆讨平之。就拜通直散骑常侍。师未还，属元颢自梁入洛，孝庄出居河内。天穆惧，计无所出，集诸将谋之。宽曰：“吴人轻跳，非王之敌。况悬军深入，师老兵疲，彊弩之末，何能为也。愿径取成皋，会兵伊洛，戮带定襄，于是乎在。此事易同摧朽，王何疑焉。”天穆然之，乃引军趣成皋，令宽与尔朱能为后拒。寻以众议不可，乃回赴石济。宽夜行失道，后期。诸将咸言：“宽少与北海周旋，今不来矣。”天穆答曰：“杨宽非轻于去就者也，其所逗留，必有他故。吾当为诸君保明之。”语讫，候骑白宽至。天穆抚髀而笑曰：“吾固知其必来。”遽出帐迎之，握其手曰：“是所望也。”即给牛三十头、车五乘、绵绢一十五车、羊五十口。与天穆俱谒孝庄于太行，拜散骑常侍、安东将军。仍为都督，从平河内，进围北中。
↑  《周书校勘记·卷二十二·列传第十四·一三》：时梁将陈庆之为颢兵守北门　北史本传，“兵”上有“勒”字，较长。
↑  《周书校勘记·卷二十二·列传第十四·一四》：仆兄既力屈（凶）〔王〕威　诸本和册府卷三七三“凶”都作“王”。殿本当据北史改，局本从殿本。张元济云：“‘王’指北海王颢，言时杨宽兄俭为灏抚军将军。”按张说是，今据改。
↑  《周书·卷二十二·列传第十四》：时梁将陈庆之为颢兵守北门，天穆驻马围外，遣宽至城下说庆之。宽先自称姓名，然后与语，备陈利害，劝令早降。庆之不答。久之，乃曰：“贤兄抚军在此，颇欲相见。”宽答曰：“仆兄既力屈（凶）〔王〕威，迹沦逆党，人臣之理，何烦相见。向所以先申姓名者，岂不知兄在彼乎。直以信不见疑，忠为令德耳。仆之昆季，幸不待言。但当议良图，自求多福。”天穆闻之，谓左右曰：“杨宽大异人，何至不惜形便如此。”自是弥敬重之。孝庄反正，拜中军将军、太府卿、华州大中正，封澄城县伯，邑三百户。
↑  《北史·卷四十一·列传第二十九》：孝庄反正，除太府卿、华州大中正，封澄城县伯。尔朱荣被诛，其从弟世隆等出据河桥，还逼京师，进宽使持节、大都督，随机捍御。世隆谓宽曰：“岂忘太宰相知之深也？”宽答曰：“太宰见爱以礼，人臣之交耳，今日之事，事君之节。”及尔朱兆陷洛阳，囚执孝庄帝，宽还洛不可，遂自成皋奔梁。至建邺，闻庄帝弑崩，宽发丧尽礼，梁武义之。寻而礼送还。
↑  《周书·卷二十二·列传第十四》：尔朱荣被诛，其从弟世隆等拥部曲烧城门，出据河桥，还逼京师。进宽镇北将军、使持节、大都督，随机捍御。世隆谓宽曰：“岂忘太宰相知之深也？”宽答曰：“太宰见爱以礼，人臣之交耳。今日之事，事君常节。”世隆北走，宽追至河内。俄而尔朱兆陷洛阳，囚执孝庄帝。宽还洛不可，遂自成皋奔梁。至建业，闻孝庄帝弑崩，宽发哀尽礼。梁武义之，待之甚厚。寻而礼送还朝。至下邳，尔朱仲远启复宽官爵，留为大行台吏部尚书。
↑  《北史·卷四十九·列传第三十七》：又劝帝徵兵，诡称南讨，将以伐齐神武。帝从之。以椿为前驱大都督。椿因奏请率精骑二千，夜度河，掩其劳弊。帝始然之，黄门侍郎杨宽说帝曰:“高欢以臣伐君，何所不至？今假兵于人，恐生他变。今度河，万一有功，是灭一高欢，复生一高欢矣。”帝遂敕椿停行。椿叹曰:“顷荧惑入南斗，今上信左右间构，不用吾计，岂天道乎！”
↑  《资治通鉴·卷一百五十六》：秋，七月，己丑，魏主亲勒兵十余万屯河桥，以斛斯椿为前驱，陈于邙山之北。椿请帅精骑二千夜度河掩其劳弊，帝始然之。黄门侍郎杨宽说帝曰:“高欢以臣伐君，何所不至！今假兵于人，恐生它变。椿若度河，万一有功，是灭一高欢，生一高欢矣。”帝遂敕椿停行，椿叹曰:“顷荧惑入南斗，今上信左右间构，不用吾计，岂天道乎！”
↑  《魏书·卷五十八·列传第四十六》：俭弟宽，自宗正丞，建义初为通直散骑侍郎，领河南尹丞。稍迁散骑常侍、安东将军。永安二年，除中军将军、太府卿。后为散骑常侍、骠骑将军、右光禄大夫、澄城县开国伯。太昌初，除给事黄门侍郎，寻加骠骑大将军，除华州大中正，监内典书事。坐事去官。永熙三年，兼武卫将军，又除黄门郎。随出帝入关西。
↑  《周书·卷二十二·列传第十四》：孝武初，改授散骑常侍、骠骑将军、给事黄门侍郎，监内典书事。时夏州戍兵数千人据兖州反，诏宽兼侍中，节度诸军讨平之。中尉綦儁与宽有宿憾，诬以他罪，劾之。孝武谓侍臣等曰：“杨宽清直，朕极知其无罪，但不能杜法官之奏耳。”事下廷尉，寻得申释。又除黄门侍郎，兼武卫将军。孝武与齐神武有隙，遂召募骑勇，广增宿卫。以宽为阁内大都督，专总禁旅。从孝武入关，兼吏部尚书。录从驾勋，进爵华山郡公，邑一千二百户。大统初，迁车骑大将军、太子太傅、仪同三司。三年，使茹茹，迎魏文悼后。还，拜侍中、都督泾州诸军事、泾州刺史。五年，除骠骑大将军、开府仪同三司、都督东雍州诸军事、东雍州刺史，即本州也。十年，转河州刺史。十六年，兼大丞相府司马。
1 2  《北史·卷四十一·列传第二十九》：孝武初，除给事黄门侍郎。孝武与齐神武有隙，遂召募骁勇，广增宿卫，以宽为阁内大都督，专总禁旅。从孝武入关，兼吏部尚书，录从驾勋，进爵华山郡公。大统初，迁太子太傅。五年，除骠骑大将军、开府仪同三司、都督、东雍州刺史，即本州也。废帝初，为尚书左仆射、将作大监，坐事免。周明帝初，拜大将军，从贺兰祥讨吐谷浑，破之，别封宜阳县公。除小冢宰，转御正中大夫。武成二年，诏宽与麟趾殿学士参定经籍。
↑  《周书·卷三十五·列传第二十七》：是年，太祖总戎东讨，除大丞相府右长史，封金乡县男，邑二百户。军次潼关，命孝穆与左长史长孙俭、司马杨宽、尚书苏亮、谘议刘孟良等分掌众务。
↑  《北史·卷三十五·列传第二十三》：时周文东讨，除大丞相府右长史，封金乡县男。军次潼关，命道邕与左长史长孙俭、司马杨宽、尚书苏亮、谘议刘孟良等分掌众务。
↑  《元和郡县图志·卷二十二·山南道三》：回车戍，在县西北六十里。梁太清五年，西魏遣雍州刺史达奚武为大都督及行台杨宽率众七万，由陈仓路取回车戍入斜谷关，出白马道，谓此也。
↑  《周书·卷二十七·列传第十九》：从大将军达奚武攻汉中。梁宜丰侯萧循拒守积时，后乃送款。武问诸将进止之宜。开府贺兰愿德等以其食尽，欲急攻取之。达曰：“不战而获城，策之上者。无容利其子女，贪其财帛。穷兵极武，仁者不为。且观其士马犹强，城池尚固，攻之纵克，必将彼此俱损。如其困兽犹斗，则成败未可知。况行师之道，以全军为上。”武曰：“公言是也。”乃命将帅各申所见。于是开府杨宽等并同达议，武遂受循降。
1 2  罗新，叶炜著. . 北京市: 中华书局. 2004: 233–240. ISBN 978-7-101-11639-7 （中文（繁體））.  使用|accessdate=需要含有|url= (帮助)
↑  《周书·卷二十二·列传第十四》：朝议欲经略汉川，而梁宜丰侯萧循固守南郑。十七年，宽从大将军达奚武讨之。梁武陵王萧纪遣将杨率兵万余人救循，武令宽督开府王杰、贺兰愿德等邀击之。军至白马，与合战，破之，俘斩数千人。军还，除南豳州刺史。魏废帝初，入为尚书左仆射、将作大监，坐事免。魏恭帝二年，除廷尉卿。世宗初，拜大将军，增邑一千二百户。从贺兰祥讨吐谷浑，破之，别封宜阳县公，邑一千户。除小冢宰，转御正中大夫。武成二年，诏宽与麟趾学士参定经籍。
↑  《周书·卷二十二·列传第十四》：又与杨宽有隙，及宽参知政事，庆遂见疏忌，出为万州刺史。世宗寻悟，留为雍州别驾，领京兆尹。武成二年，除宜州刺史。庆自为郎，迄于司会，府库仓储，并其职也。及在宜州，宽为小冢宰，乃囚庆故吏，求其罪失。按验积六十余日，吏或有死于狱者，终无所言，唯得剩锦数匹。时人服其廉慎。
↑  《北史·卷六十四·列传第五十二》：又与杨宽有隙，及宽参知政事，庆遂见疏忌，出为万州刺史。明帝寻悟，留为雍州别驾，领京兆尹。武成二年，除宜州刺史。庆自为郎，迄为司会，府库仓储，并其职也。及在宜州，宽为小冢宰，乃囚庆故吏，求其罪失。案验积六十余日，吏或有死于狱者，终无所言，唯得乘锦数匹。时人服其廉慎。
↑  《周书·卷二十二·列传第十四》：宽性通敏，有器识。频牧数州，号为清简。历居台阁，有当官之誉。然与柳庆不协，欲按成其罪，时论颇以此讥之。保定元年，除总管梁兴等十九州诸军事、梁州刺史。其年，薨于州。赠华陕虞上潞五州刺史。谥曰元。子纪嗣。大象末，官至上仪同大将军、虞部下大夫。
↑  《北史·卷四十一·列传第二十九》：宽性通敏有器干，频牧数州，号称清简，历居台阁，有当官之誉。然与柳庆不协，案成其罪，时论颇以此讥之。保定元年，除总管梁兴等十九州诸军事、梁州刺史，薨于州，赠华、陕、虞、上、潞五州刺史，谥曰元。子文思。
↑  《洛阳伽蓝记·卷二·城东》：太傅李延寔者，庄帝舅也。永安年中除青州刺史，临去奉辞，帝谓寔曰：“怀砖之俗，世号难治。舅宜好用心，副朝廷所委。”寔答曰：“臣年迫桑榆，气同朝露，人间稍远，日近松丘。臣已久乞闲退。陛下渭阳兴念，宠及老臣，使夜行罪人，裁锦万里，谨奉明敕，不敢失坠。”时黄门侍郎杨宽在帝侧，不晓怀砖之义，私问舍人温子升。子升曰：“吾闻至尊兄彭城王作青州刺史，问宾客从至青州者云：齐土之民，风俗浅薄，虚论高谈，专在荣利。太守初欲入境，皆怀砖叩首以美其意；及其代下还家，以砖击之。言其向背速於反掌。是以京师谣语曰：‘狱中无系囚，舍内无青州。假令家道恶，腹中不怀愁。’怀砖之义起在於此也。”
↑  《隋书·卷四十八·列传第十三》：素少落拓，有大志，不拘小节，世人多未之知，唯从叔祖魏尚书仆射宽深异之，每谓子孙曰:“处道当逸群绝伦，非常之器，非汝曹所逮也。”
↑  《北史·卷四十一·列传第二十九》：素字处道，少落拓有大志，不拘小节。世人多未之知，唯从祖宽深异之，每谓子孙曰:“处道逸群绝伦，非常之器，非汝曹所逮。”
1 2  陈振濂. . 北京市: 朝华出版社. 2022年10月: 25. ISBN 978-7-5054-5030-1 （中文（繁體））.  使用|accessdate=需要含有|url= (帮助)
↑  吴钢主编. . 西安: 三秦出版社. 2006: 447. ISBN 7-80736-085-2 （中文（繁體））.  使用|accessdate=需要含有|url= (帮助)
↑  周曉薇, , 《古文献整理研究》, 2023年: 142–147
1 2  会田大輔. . 駿台史學(144). 駿台史学会. 2012-03: 132.
↑  王其祎，周晓薇编著；王庆卫，樊波助理；毛汉光，耿慧玲顾问. . 北京市: 线装书局. 2007年10月: 322. ISBN 9787801065889 （中文（中国大陆））.  使用|accessdate=需要含有|url= (帮助)
| --- | --- |
：人物 :  CBDB 2  SHL 2